                     COMISIA COMUNITĂŢILOR EUROPENE

                                                     Bruxelles, 21.11.2007
                                                     COM(2007) 731 final

                                                     2007/0252 (CNS)

                                         Propunere de

                                 DECIZIE A CONSILIULUI

     privind semnarea şi aplicarea provizorie a acordului dintre Comunitatea Europeană şi
               Guvernul Mongoliei privind anumite aspecte ale serviciilor aeriene

                                         Propunere de

                                 DECIZIE A CONSILIULUI

      privind încheierea acordului dintre Comunitatea Europeană şi Guvernul Mongoliei
                         privind anumite aspecte ale serviciilor aeriene

                                    (prezentate de Comisie)

RO                                                                                RO
 ---pagebreak---                                            EXPUNERE DE MOTIVE

           1) CONTEXTUL PROPUNERII

             •
     110
                 Motivele şi obiectivele propunerii

             Ca urmare a hotărârilor Curţii de Justiţie în aşa-numitele cauze „cer deschis”, la data de
             5 iunie 2003 Consiliul a autorizat Comisia să deschidă negocieri cu ţări terţe privind
             înlocuirea anumitor dispoziţii din acordurile existente cu un acord comunitar1 („mandat
             orizontal”). Aceste acorduri au ca obiectiv acordarea dreptului la acces
             nediscriminatoriu tuturor transportatorilor aerieni comunitari pe rutele dintre
             Comunitate şi ţările terţe, precum şi alinierea la dreptul comunitar a acordurilor
             bilaterale privind serviciile aeriene dintre statele membre şi ţările terţe.

             •
     120
                 Contextul general

             Relaţiile internaţionale în materie de aviaţie dintre statele membre şi ţările terţe au fost
             întotdeauna reglementate de acorduri bilaterale privind serviciile aeriene, încheiate
             între statele membre şi ţările terţe, de anexele la acestea şi de alte aranjamente
             bilaterale sau multilaterale conexe.

             Clauzele de desemnare tradiţionale din acordurile bilaterale privind serviciile aeriene la
             care statele membre sunt parte încalcă dreptul comunitar. Aceste clauze permit unei ţări
             terţe să respingă, să retragă sau să suspende permisele sau autorizaţiile unui
             transportator aerian desemnat de un stat membru, dar care nu se află în proprietatea şi
             sub controlul efectiv al acelui stat membru sau al unor resortisanţi ai săi. S-a constatat
             că acest lucru reprezintă o discriminare împotriva transportatorilor aerieni stabiliţi pe
             teritoriul unui stat membru, dar care se află în proprietatea şi sub controlul unor
             resortisanţi ai altor state membre. Această situaţie reprezintă o încălcare a articolului 43
             din tratat, care garantează resortisanţilor statelor membre care şi-au exercitat dreptul la
             liberă stabilire acelaşi tratament în statul membru gazdă ca cel acordat resortisanţilor
             acelui stat membru.

             Există şi alte aspecte, precum impozitarea carburantului pentru aviaţie, tarifele
             percepute de către transportorii aerieni din ţările terţe pe rutele intracomunitare sau
             acordurile comerciale obligatorii între companiile aeriene, în cazul cărora respectarea
             legislaţiei comunitare trebuie asigurată prin modificări sau completări ale dispoziţiilor
             în vigoare din cadrul acordurilor bilaterale privind serviciile aeriene dintre statele
             membre şi ţările terţe.

             •
     130
                 Dispoziţiile în vigoare în domeniul propunerii

             Dispoziţiile acordului înlocuiesc sau completează dispoziţiile din cele şapte acorduri
             bilaterale privind serviciile aeriene dintre statele membre şi Guvernul Mongoliei.

     1
             Decizia 11323/03 a Consiliului din 5 iunie 2003 (document cu circulaţie restrânsă).

RO                                                         2                                                RO
 ---pagebreak---               •
     140
                  Coerenţa cu celelalte politici şi obiective ale Uniunii

              Acordul urmăreşte un obiectiv fundamental al politicii comunitare externe în domeniul
              aviaţiei, aliniind acordurile bilaterale existente privind serviciile aeriene la dreptul
              comunitar.

           2) CONSULTAREA PĂRŢILOR INTERESATE ŞI EVALUAREA IMPACTULUI

              •   Consultarea părţilor interesate
     211
              Metode de consultare, principalele sectoare vizate şi profilul general al respondenţilor

              Statele membre şi reprezentanţii sectorului au fost consultaţi pe durata negocierilor.
     212
              Rezumatul răspunsurilor şi modul în care au fost luate în considerare

              Observaţiile statelor membre şi ale reprezentanţilor sectorului au fost luate în
              considerare.

           3) ELEMENTELE JURIDICE ALE PROPUNERII

              •
     305
                  Rezumatul acţiunii propuse

              În conformitate cu mecanismele şi directivele din anexa la „mandatul orizontal”,
              Comisia a negociat cu acord cu Guvernul Mongoliei care înlocuieşte anumite dispoziţii
              din acordurile bilaterale existente privind serviciile aeriene încheiate între statele
              membre şi Guvernul Mongoliei. Articolul 2 din acord înlocuieşte clauzele de
              desemnare tradiţionale cu o clauză de desemnare comunitară, care permite tuturor
              transportatorilor comunitari să beneficieze de dreptul la liberă stabilire. Articolele 4 şi
              5 din acord conţin două tipuri de clauze referitoare la probleme de competenţa
              Comunităţii. Articolul 4 se referă la impozitarea carburantului pentru aviaţie, aspect
              armonizat prin Directiva 2003/96/CE a Consiliului privind restructurarea cadrului
              comunitar de impozitare a produselor energetice şi a electricităţii, în special articolul
              14 alineatul (2). Articolul 5 (Tarife) soluţionează conflictele dintre acordurile bilaterale
              privind serviciile aeriene existente şi Regulamentul (CEE) nr. 2409/92 al Consiliului
              privind tarifele serviciilor aeriene pentru transportul de pasageri şi de marfă, care
              interzice transportatorilor din ţările terţe să deţină o poziţie dominată în ceea ce
              priveşte tarifele serviciilor aeriene pentru transportul efectuat integral în Comunitate.
              Articolul 6 armonizează dispoziţiile acordurilor bilaterale care sunt în mod evident
              anticoncurenţiale (acorduri comerciale obligatorii între companiile ariene) cu regulile
              de concurenţă comunitare.

              •
     310
                  Temeiul juridic

              Articolul 80 alineatul (2) şi articolul 300 alineatul (2) din Tratatul CE

              •
     329
                  Principiul subsidiarităţii

              Propunerea se bazează în întregime pe „mandatul orizontal” acordat de Consiliu, luând
              în considerare aspectele reglementate de dreptul comunitar şi de acordurile bilaterale

RO                                                     3                                                     RO
 ---pagebreak---               privind serviciile aeriene.

              •   Principiul proporţionalităţii

              Acordul va modifica sau completa dispoziţiile din acordurile bilaterale privind
              serviciile aeriene numai în măsura necesară asigurării respectării dreptului comunitar.

              •   Alegerea instrumentelor
     342
              Acordul dintre Comunitate şi Guvernul Mongoliei este cel mai eficient instrument de
              adaptare a tuturor acordurilor bilaterale existente privind serviciile aeriene încheiate
              între statele membre şi Guvernul Mongoliei pentru a se conforma legislaţiei
              comunitare. Mongolia şi Franţa au armonizat acordul lor bilateral cu legislaţia
              comunitară la începutul anului 2007.

           4) IMPLICAŢII BUGETARE
     409
              Propunerea nu are implicaţii asupra bugetului comunitar.

           5) INFORMAŢII SUPLIMENTARE

              •
     510
                  Simplificare
     511
              Propunerea prevede o simplificare a legislaţiei.
     512
              Dispoziţiile relevante ale acordurilor bilaterale privind serviciile aeriene dintre statele
              membre şi Guvernul Mongoliei vor fi înlocuite sau completate de dispoziţiile unui
              acord comunitar unic.

              •
     570
                  Explicarea detaliată a propunerii

              În conformitate cu procedura standard de semnare şi încheiere a acordurilor
              internaţionale, Consiliul este invitat să aprobe deciziile referitoare la semnarea şi
              aplicarea provizorie, precum şi la încheierea acordului între Comunitatea Europeană şi
              Guvernul Mongoliei privind anumite aspecte ale serviciilor aeriene şi să desemneze
              persoanele autorizate în vederea semnării acordului în numele Comunităţii.

RO                                                    4                                                     RO
 ---pagebreak---                                                 Propunere de

                                        DECIZIE A CONSILIULUI

         privind semnarea şi aplicarea provizorie a acordului dintre Comunitatea Europeană şi
                   Guvernul Mongoliei privind anumite aspecte ale serviciilor aeriene

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 80 alineatul
     (2), coroborat cu articolul 300 alineatul (2) primul paragraf prima teză,

     având în vedere propunerea Comisiei2,

     întrucât:

     (1)      La data de 5 iunie 2003, Consiliul a autorizat Comisia să deschidă negocierile cu ţări
              terţe în vederea înlocuirii anumitor dispoziţii din acordurile bilaterale existente cu un
              acord comunitar.

     (2)      Comisia a negociat, în numele Comunităţii, un acord cu Guvernul Mongoliei privind
              anumite aspecte ale serviciilor aeriene, în conformitate cu mecanismele şi directivele
              din anexa la decizia Consiliului de autorizare a Comisiei în vederea deschiderii
              negocierilor cu ţări terţe pentru înlocuirea anumitor dispoziţii din acordurile bilaterale
              existente cu un acord comunitar.

     (3)      Sub rezerva încheierii sale la o dată ulterioară, acordul negociat de către Comisie ar
              trebui semnat şi aplicat provizoriu,

     DECIDE:

                                                 Articol unic

     1.          Preşedintele Consiliului este autorizat, prin prezenta decizie, să desemneze persoana
                 sau persoanele împuternicite să semneze, în numele Comunităţii, acordul dintre
                 Comunitatea Europeană şi Guvernul Mongoliei privind anumite aspecte ale
                 serviciilor aeriene, sub rezerva încheierii acordului la o dată ulterioară.

     2.          Până la intrarea sa în vigoare, acordul se aplică provizoriu începând cu prima zi a
                 primei luni următoare datei la care părţile şi-au notificat reciproc îndeplinirea
                 procedurilor necesare în acest scop. Preşedintele Consiliului este autorizat, prin
                 prezenta decizie, să efectueze notificarea prevăzută la articolul 9 alineatul (2) din
                 acord.

     2
              JO C […], […], p. […].

RO                                                    5                                                    RO
 ---pagebreak---      3.      Textul acordului se anexează la prezenta decizie.

     Adoptată la Bruxelles,

                                                Pentru Consiliu
                                                Preşedintele

RO                                                6               RO
 ---pagebreak---                                                             2007/0252 (CNS)

                                                 Propunere de

                                      DECIZIE A CONSILIULUI

         privind încheierea acordului dintre Comunitatea Europeană şi Guvernul Mongoliei
                            privind anumite aspecte ale serviciilor aeriene

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 80 alineatul
     (2), coroborat cu articolul 300 alineatul (2) primul paragraf prima teză, precum şi cu articolul
     300 alineatul (3) primul paragraf,

     având în vedere propunerea Comisiei3,

     având în vedere avizul Parlamentului European4,

     întrucât:

     (1)     La data de 5 iunie 2003, Consiliul a autorizat Comisia să deschidă negocierile cu ţări
             terţe în vederea înlocuirii anumitor dispoziţii din acordurile bilaterale existente cu un
             acord comunitar.

     (2)     Comisia a negociat, în numele Comunităţii, un acord cu Guvernul Mongoliei privind
             anumite aspecte ale serviciilor aeriene, în conformitate cu mecanismele şi directivele
             din anexa la decizia Consiliului de autorizare a Comisiei în vederea deschiderii
             negocierilor cu ţări terţe pentru înlocuirea anumitor dispoziţii din acordurile bilaterale
             existente cu un acord comunitar.

     (3)     Acordul a fost semnat în numele Comunităţii la […], sub rezerva încheierii sale la o
             dată ulterioară, în conformitate cu Decizia …/…/ CE a Consiliului din […]5.

     (4)     Acordul ar trebui să fie aprobat,

     3
             JO C […], […], p. […].
     4
             JO C […], […], p. […].
     5
             JO C […], […], p. […].

RO                                                    7                                                   RO
 ---pagebreak---      DECIDE:

                                              Articolul 1

     1.      Acordul dintre Comunitatea Europeană şi Guvernul Mongoliei privind anumite
             aspecte ale serviciilor aeriene se aprobă în numele Comunităţii.

     2.      Textul acordului se anexează la prezenta decizie.

                                              Articolul 2

     Preşedintele Consiliului este autorizat să desemneze persoana împuternicită sau persoanele
     împuternicite să procedeze la notificarea prevăzută la articolul 9 alineatul (1) din acord.

     Adoptată la Bruxelles,

                                                Pentru Consiliu
                                                Preşedintele

RO                                                8                                                RO
 ---pagebreak---                                                   ANEXĂ

                                                  ACORD

                         între Comunitatea Europeană şi Guvernul Mongoliei

                             privind anumite aspecte ale serviciilor aeriene

     COMUNITATEA EUROPEANĂ

     pe de o parte, şi

     GUVERNUL MONGOLIEI,

     pe de altă parte,

     (denumite în continuare „părţile”)

     CONSTATÂND că acordurile bilaterale privind serviciile aeriene, încheiate între mai multe
     state membre ale Comunităţii Europene şi Guvernul Mongoliei, conţin dispoziţii care
     contravin legislaţiei comunitare,

     CONSTATÂND că, în ceea ce priveşte mai multe aspecte care pot fi reglementate prin
     acorduri bilaterale privind serviciile aeriene încheiate între statele membre ale Comunităţii
     Europene şi ţări terţe, Comunitatea Europeană beneficiază de o competenţă exclusivă,

     CONSTATÂND că, în temeiul legislaţiei comunitare, transportatorii aerieni comunitari
     stabiliţi într-un stat membru au drept de acces nediscriminatoriu la rutele aeriene dintre statele
     membre ale Comunităţii Europene şi ţările terţe,

     AVÂND ÎN VEDERE acordurile dintre Comunitatea Europeană şi anumite ţări terţe care
     prevăd, pentru resortisanţii respectivelor ţări terţe, posibilitatea de a deveni proprietari ai unor
     transportatori aerieni titulari ai unei licenţe acordate în conformitate cu legislaţia comunitară,

     RECUNOSCÂND că anumite dispoziţii din acordurile bilaterale privind serviciile aeriene
     încheiate între statele membre ale Comunităţii Europene şi Guvernul Mongoliei care
     contravin legislaţiei comunitare trebuie armonizate astfel încât să se stabilească o bază
     juridică solidă pentru serviciile aeriene dintre Comunitatea Europeană şi Guvernul Mongoliei
     şi să se asigure continuitatea acestor servicii aeriene,

     CONSTATÂND că, în temeiul legislaţiei comunitare, transportatorii aerieni nu pot, în
     principiu, încheia acorduri care ar putea afecta schimburile comerciale dintre statele membre
     ale Comunităţii Europene şi care au ca obiect sau ca efect împiedicarea, restricţionarea sau
     denaturarea concurenţei,

     CONSTATÂND faptul că, în cadrul acestor negocieri, Comunitatea Europeană nu are drept
     obiectiv mărirea volumului total al traficului aerian dintre Comunitatea Europeană şi
     Guvernul Mongoliei, denaturarea echilibrului între transportatorii aerieni comunitari şi cei din
     Mongolia sau negocierea modificărilor aduse dispoziţiilor privind drepturile de trafic din
     acordurile bilaterale existente privind serviciile aeriene,

RO                                                    9                                                     RO
 ---pagebreak---      RECUNOSCÂND că dispoziţiile acordurilor bilaterale privind serviciile aeriene încheiate
     între statele membre ale Comunităţii Europene şi Guvernul Mongoliei care (i) impun sau
     favorizează adoptarea de acorduri între întreprinderi, decizii ale asociaţiilor de întreprinderi
     sau practici concertate care împiedică, restricţionează sau denaturează concurenţa între
     transportatorii aerieni pe rutele relevante sau (ii) sporesc efectele unor astfel de acorduri,
     decizii sau practici concertate sau (iii) deleagă transportatorilor aerieni sau altor operatori
     economici privaţi responsabilitatea pentru luarea unor măsuri care împiedică, denaturează sau
     restricţionează concurenţa între transportatorii aerieni pe rutele relevante ar putea face ca
     regulile de concurenţă aplicabile întreprinderilor să devină ineficiente,

     CONVIN:

                                            ARTICOLUL 1

                                           Dispoziţii generale

     1.      În sensul prezentului acord, prin „state membre” se înţelege statele membre ale
             Comunităţii Europene.

     2.      În cadrul fiecăruia dintre acordurile enumerate în anexa 1, trimiterile la resortisanţii
             statului membru care este parte la acordul respectiv se interpretează ca trimiteri la
             resortisanţii statelor membre ale Comunităţii Europene.

     3.      În cadrul fiecăruia dintre acordurile enumerate în anexa 1, trimiterile la
             transportatorii aerieni sau la companiile aeriene ale statului membru care este parte la
             acordul respectiv se interpretează ca trimiteri la transportatorii aerieni sau la
             companiile aeriene desemnate de respectivul stat membru.

                                            ARTICOLUL 2

                                  Desemnarea de către un stat membru

     1.      Dispoziţiile alineatelor (2) şi (3) din prezentul articol înlocuiesc dispoziţiile
             corespondente ale articolelor enumerate în anexa 2 literele (a) şi, respectiv, (b), în
             ceea ce priveşte desemnarea unui transportator aerian de către statul membru
             respectiv, autorizaţiile şi permisele acordate acestuia de Guvernul Mongoliei şi,
             respectiv, refuzul, revocarea, suspendarea sau limitarea autorizaţiilor sau a
             permiselor transportatorului aerian.

     2.      De îndată ce se primeşte o desemnare de la un stat membru, Guvernul Mongoliei
             acordă autorizaţiile şi permisele corespunzătoare într-un termen minim de procedură,
             cu condiţia ca:

                   i.    transportatorul aerian să fie stabilit pe teritoriul statului membru care a
                         efectuat desemnarea, în conformitate cu Tratatul de instituire a
                         Comunităţii Europene şi să deţină o licenţă de operare valabilă în
                         conformitate cu legislaţia comunitară;

                   ii.   statul membru care a eliberat certificatul de operator aerian să efectueze
                         şi să menţină un control reglementar efectiv al transportatorului aerian,
                         iar autoritatea aeronautică competentă să fie identificată în mod clar în
                         desemnare şi

RO                                                 10                                                   RO
 ---pagebreak---                    iii.   transportatorul aerian să fie deţinut, în mod direct sau prin intermediul
                          unui acţionariat majoritar, de state membre şi/sau resortisanţi ai statelor
                          membre şi/sau de alte state enumerate în anexa 3 şi/sau resortisanţi ai
                          acestor alte state şi să fie controlat efectiv de respectivele state şi/sau
                          resortisanţi ai acestora.

     3.      Guvernul Mongoliei poate refuza, revoca, suspenda sau limita autorizaţiile sau
             permisele unui transportator aerian desemnat de un stat membru, în cazul în care:

                   i.     transportatorul aerian nu este stabilit pe teritoriul statului membru care a
                          efectuat desemnarea, în conformitate cu Tratatul de instituire a
                          Comunităţii Europene, sau nu deţine o licenţă de operare valabilă în
                          conformitate cu legislaţia comunitară;

                   ii.    statul membru care a eliberat certificatul de operator aerian nu efectuează
                          sau nu menţine un control reglementar efectiv al transportatorului aerian
                          sau autoritatea aeronautică competentă nu este identificată în mod clar în
                          desemnare sau

                   iii.   transportatorul aerian nu este deţinut, în mod direct sau prin intermediul
                          unui acţionariat majoritar, de state membre şi/sau resortisanţi ai statelor
                          membre şi/sau de alte state enumerate la anexa 3 şi/sau resortisanţi ai
                          acestor alte state sau nu este controlat efectiv de respectivele state şi/sau
                          resortisanţi ai acestora.

     În exercitarea drepturilor care îi revin în temeiul prezentului punct, Guvernul Mongoliei nu
     face nicio discriminare între transportatorii aerieni comunitari pe motive de naţionalitate.

                                             ARTICOLUL 3

                                                Siguranţă

     1.      Dispoziţiile alineatului (2) al prezentului articol completează               dispoziţiile
             corespondente din articolele enumerate în anexa 2 litera (c).

     2.      Atunci când un stat membru a desemnat un transportator aerian al cărui control
             reglementar este efectuat şi menţinut de un alt stat membru, drepturile Mongoliei în
             temeiul dispoziţiilor privind siguranţa din acordul încheiat între statul membru care a
             desemnat transportatorul aerian şi Mongolia se aplică în mod identic în ceea ce
             priveşte adoptarea, exercitarea sau asigurarea normelor de siguranţă de către celălalt
             stat membru şi în ceea ce priveşte autorizaţia de operare a transportatorului aerian
             respectiv.

                                             ARTICOLUL 4

                                Impozitarea carburantului pentru aviaţie

     1.      Dispoziţiile alineatului (2) din prezentul articol completează                dispoziţiile
             corespondente din articolele enumerate în anexa 2 litera (d).

RO                                                  11                                                    RO
 ---pagebreak---      2.       Prin derogare de la orice alte dispoziţii contrare, nicio dispoziţie din vreunul dintre
              acordurile enumerate în anexa 2 litera (d) nu împiedică un stat membru să aplice în
              mod nediscriminatoriu impozite, prelevări, drepturi, taxe sau redevenţe pentru
              carburantul furnizat pe teritoriul său, destinat să fie utilizat de o aeronavă a unui
              transportator aerian desemnat de Guvernul Mongoliei care operează pe ruta dintre un
              punct situat pe teritoriul respectivului stat membru şi un alt punct situat pe teritoriul
              acelui stat membru sau pe teritoriul unui alt stat membru.

                                             ARTICOLUL 5

                        Tarife pentru transportul în cadrul Comunităţii Europene

     1.       Dispoziţiile alineatului (2) al prezentului articol completează              dispoziţiile
              corespondente din articolele enumerate în anexa 2 litera (e).

     2.       Tarifele care urmează să fie percepute de către transportatorul sau transportatorii
              aerieni desemnaţi de Guvernul Mongoliei în cadrul unuia dintre acordurile enumerate
              în anexa 1 şi care conţine o dispoziţie enumerată în anexa 2 litera (e) pentru
              transporturile efectuate integral în cadrul Comunităţii Europene sunt reglementate de
              legislaţia comunitară.

                                             ARTICOLUL 6

                               Compatibilitatea cu regulile de concurenţă

     1.       Prin derogare de la orice dispoziţii contrare, nicio dispoziţie din vreunul dintre
              acordurile enumerate în anexa 1 nu trebuie (i) să impună sau să favorizeze adoptarea
              de acorduri între întreprinderi, decizii ale asociaţiilor de întreprinderi sau practici
              concertate care împiedică sau denaturează concurenţa, (ii) să sporească efectele unor
              astfel de acorduri, decizii sau practici concertate sau (iii) să delege unor operatori
              economici privaţi responsabilitatea de a lua măsuri care împiedică, denaturează sau
              restricţionează concurenţa.

     2.       Dispoziţiile acordurilor enumerate în anexa 1 care sunt incompatibile cu alineatul (1)
              din prezentul articol nu se aplică.

                                             ARTICOLUL 7

                                              Anexe la acord

     Anexele la prezentul acord constituie parte integrantă din acesta.

                                             ARTICOLUL 8

                                        Revizuire sau modificare

     Părţile pot, în orice moment, să revizuiască sau să modifice de comun acord prezentul acord.

RO                                                  12                                                    RO
 ---pagebreak---                                               ARTICOLUL 9

                                 Intrarea în vigoare şi aplicarea provizorie

     1.       Prezentul acord intră în vigoare la data la care părţile şi-au notificat reciproc, în scris,
              îndeplinirea procedurilor lor interne necesare în acest scop.

     2.       Prin derogare de la alineatul (1), părţile convin să aplice prezentul acord cu titlu
              provizoriu începând cu prima zi a lunii următoare datei la care părţile şi-au notificat
              reciproc îndeplinirea procedurilor necesare în acest scop.

     3.       Acordurile şi alte aranjamente între statele membre şi Guvernul Mongoliei care, la
              data semnării prezentului acord, nu au intrat încă în vigoare şi nu fac obiectul unei
              aplicări provizorii sunt enumerate în anexa 1 litera (b). Prezentul acord se aplică
              tuturor acestor acorduri şi aranjamente de la data intrării lor în vigoare sau a aplicării
              lor provizorii.

                                             ARTICOLUL 10

                                       Încetarea efectelor acordului

     1.       Încetarea unuia dintre acordurile enumerate în anexa 1 conduce la încetarea
              simultană a tuturor dispoziţiilor prezentului acord care se referă la acordul menţionat
              în anexa 1.

     2.       Încetarea tuturor acordurilor enumerate în anexa 1 conduce la încetarea simultană a
              prezentului acord.

     DREPT PENTRU CARE subsemnaţii, pe deplin autorizaţi, au semnat prezentul acord.

     Adoptat în dublu exemplar la […], la [... ...], în limbile bulgară, cehă, daneză, engleză, estonă,
     finlandeză, franceză, germană, greacă, italiană, letonă, lituaniană, maghiară, malteză,
     neerlandeză, polonă, portugheză, română, slovacă, slovenă, spaniolă, suedeză şi mongolă.

     PENTRU COMUNITATEA EUROPEANĂ:                          PENTRU GUVERNUL MONGOLIEI:

RO                                                   13                                                      RO
 ---pagebreak---      ANEXA 1

               Lista acordurilor menţionate la articolul 1 din prezentul acord

     (a)   Acorduri privind serviciile aeriene între Mongolia şi statele membre ale
           Comunităţii Europene care, la data semnării prezentului acord, au fost
           încheiate, semnate şi/sau parafate

     –     Acordul privind transportul aerian dintre Guvernul Federal al Austriei şi Guvernul
           Mongoliei, parafat la Viena la 28 iunie 1999, denumit în continuare „Acordul
           Mongolia– Austria”, şi anexat ca apendice 2 la Memorandumul de înțelegere;

     –     Acordul privind serviciile aeriene dintre Guvernul Regatului Danemarca şi
           Guvernul Mongoliei, semnat la Beijing la 19 iunie 1997, denumit în continuare
           „Acordul Mongolia – Danemarca” în anexa 2;

     –     Acordul privind serviciile aeriene dintre Guvernul Republicii Finlanda şi
           Guvernul Mongoliei, semnat la Helsinki la 10 februarie 2000, denumit în continuare
           „Acordul Mongolia– Finlanda” în anexa 2;

     –     Acord privind serviciile aeriene dintre Guvernul Republicii Federale Germania şi
           Guvernul Mongoliei, semnat la Bonn la 29 mai 1998, denumit în continuare
           „Acordul Mongolia - Germania” în anexa 2;

     –     Acord privind serviciile aeriene dintre Guvernul Republicii Ungaria şi Guvernul
           Mongoliei, semnat la Ulan Bator la 13 septembrie 1994, denumit în continuare
           „Acordul Mongolia - Ungaria” în anexa 2;

     –     Acordul privind serviciile aeriene dintre Guvernul Marelui Ducat al
           Luxemburgului şi Guvernul Mongoliei, semnat la Luxemburg la 18 martie 1995,
           denumit în continuare „Acordul Mongolia– Luxemburg” în anexa 2;

     –     Acordul privind serviciile aeriene dintre Guvernul Regatului Ţărilor de Jos şi
           Guvernul Mongoliei, semnat la Haga la 9 martie 1995, denumit în continuare
           „Acordul Mongolia– Ţările de Jos” în anexa 2;

     –     Acordul privind serviciile aeriene dintre Guvernul Republicii Populare Polone şi
           Guvernul Republicii Populare Mongole, semnat la Ulan Bator la 26 mai 1989,
           denumit în continuare „Acordul Mongolia– Polonia” în anexa 2;

     –     Acordul privind serviciile aeriene dintre Guvernul României şi Guvernul
           Mongoliei, semnat la Ulan Bator la 10 iulie 1990, denumit în continuare „Acordul
           Mongolia– România” în anexa 2;

     –     Acordul privind serviciile aeriene dintre Guvernul Regatului Suediei şi Guvernul
           Mongoliei, semnat la Beijing la 19 iunie 1997, denumit în continuare „Acordul
           Mongolia– Suedia” în anexa 2;

     –     Acordul privind serviciile aeriene dintre Guvernul Regatului Unit al Marii
           Britanii şi al Irlandei de Nord şi Guvernul Mongoliei, semnat la Londra la 1
           martie 2000, denumit în continuare „Acordul Mongolia – Regatul Unit” în anexa 2.

RO                                            14                                                RO
 ---pagebreak---              ANEXA 2

      Lista articolelor din acordurile enumerate în anexa 1 şi menţionate la articolele 2-5 din
                                          prezentul acord

     (a)     Desemnarea de către un stat membru:

     –       Articolul 3 alineatul (5) din Acordul Mongolia – Austria;

     –       Articolul 3 alineatul (4) din Acordul Mongolia – Danemarca;

     –       Articolul 3 alineatul (4) din Acordul Mongolia – Germania;

     –       Articolul 3 alineatul (4) din Acordul Mongolia – Ungaria;

     –       Articolul 3 alineatul (4) din Acordul Mongolia – Luxemburg;

     –       Articolul 3 alineatul (4) din Acordul Mongolia – Ţările de Jos;

     –       Articolul 3 alineatul (4) litera (a) din Acordul Mongolia – România;

     –       Articolul 3 alineatul (4) din Acordul Mongolia – Suedia;

     –       Articolul 4 alineatul (4) din Acordul Mongolia –Regatul Unit.

     (b)     Refuzul, revocarea, suspendarea sau limitarea autorizaţiilor sau a permiselor:

     –       Articolul 4 alineatul (1) litera (a) din Acordul Mongolia – Austria;

     –       Articolul 4 alineatul (1) litera (a) din Acordul Mongolia – Danemarca;

     –       Articolul 5 alineatul (1) litera (a) din Acordul Mongolia – Finlanda;

     –       Articolul 4 din Acordul Mongolia – Germania;

     –       Articolul 4 alineatul (1) litera (a) din Acordul Mongolia – Ungaria;

     –       Articolul 4 alineatul (1) litera (a) din Acordul Mongolia – Luxemburg;

     –       Articolul 4 alineatul (1) litera (a) din Acordul Mongolia – Suedia;

     –       Articolul 5 alineatul (1) litera (a) din Acordul Mongolia –Regatul Unit.

     (c)     Siguranţă:

     –       Articolul 6 din Acordul Mongolia – Austria;

     –       Articolul 13 din Acordul Mongolia – Finlanda;

     –       Articolul 12 din Acordul Mongolia – Germania;

RO                                                 15                                             RO
 ---pagebreak---      –     Articolul 11 din Acordul Mongolia – Ungaria;

     –     Articolul 7 din Acordul Mongolia – Luxemburg;

     –     Articolul 8 din Acordul Mongolia – Ţările de Jos;

     –     Articolul 15 din Acordul Mongolia – Polonia;

     –     Articolul 7 din Acordul Mongolia – România.

     (d)   Impozitarea carburantului pentru aviaţie:

     –     Articolul 7 din Acordul Mongolia – Austria;

     –     Articolul 6 din Acordul Mongolia – Danemarca;

     –     Articolul 6 din Acordul Mongolia – Finlanda;

     –     Articolul 6 din Acordul Mongolia – Germania;

     –     Articolul 9 din Acordul Mongolia – Ungaria;

     –     Articolul 10 din Acordul Mongolia – Luxemburg;

     –     Articolul 11 din Acordul Mongolia – Ţările de Jos;

     –     Articolul 10 din Acordul Mongolia – Polonia;

     –     Articolul 9 din Acordul Mongolia – România;

     –     Articolul 6 din Acordul Mongolia – Suedia;

     –     Articolul 8 din Acordul Mongolia –Regatul Unit.

     (e)   Tarife pentru transportul în cadrul Comunităţii Europene:

     –     Articolul 11 din Acordul Mongolia – Austria;

     –     Articolul 11 din Acordul Mongolia – Danemarca;

     –     Articolul 10 din Acordul Mongolia – Finlanda;

     –     Articolul 10 din Acordul Mongolia – Germania;

     –     Articolul 8 din Acordul Mongolia – Ungaria;

     –     Articolul 9 din Acordul Mongolia – Luxemburg;

     –     Articolul 12 din Acordul Mongolia – Grecia;

     –     Articolul 10 din Acordul Mongolia – Ţările de Jos;

RO                                             16                      RO
 ---pagebreak---      –   Articolul 9 din Acordul Mongolia – Polonia;

     –   Articolul 11 din Acordul Mongolia – România;

     –   Articolul 11 din Acordul Mongolia – Suedia;

     –   Articolul 7 din Acordul Mongolia – Regatul Unit.

RO                                          17              RO
 ---pagebreak---      ANEXA 3

     Lista celorlalte state menţionate la articolul 2 din prezentul acord

     (a)     Republica Islanda (în cadrul Acordului privind Spaţiul Economic European);

     (b)     Principatul Liechtenstein (în cadrul Acordului privind Spaţiul Economic
             European);

     (c)     Regatul Norvegiei (în cadrul Acordului privind Spaţiul Economic European);

     (d)     Confederaţia Elveţiană (în cadrul Acordului între Comunitatea Europeană şi
             Confederaţia Elveţiană privind transporturile aeriene).

RO                                               18                                       RO


title: Propunere de decizie a Consiliului privind încheierea Acordului dintre Comunitatea Europeană, pe de o parte, şi Confederaţia Elveţiană şi Principatul Liechtenstein, pe de altă parte, privind modalităţile de participare a statelor respective la activităţile Agenţiei Europene pentru Gestionarea Cooperării Operative la Frontierele Externe ale Statelor Membre ale Uniunii Europene - Propunere de decizie a Consiliului privind semnarea, în numele Comunităţii, a Acordului dintre Comunitatea Europeană, pe de o parte, şi Confederaţia Elveţiană şi Principatul Liechtenstein, pe de altă parte, privind modalităţile de participare a statelor respective la activităţile Agenţiei Europene pentru Gestionarea Cooperării Operative la Frontierele Externe ale Statelor Membre ale Uniunii Europene

text:
Anunţ juridic important

|

52009PC0255(01)

Propunere de decizie a Consiliului privind încheierea Acordului dintre Comunitatea Europeană, pe de o parte, şi Confederaţia Elveţiană şi Principatul Liechtenstein, pe de altă parte, privind modalităţile de participare a statelor respective la activităţile Agenţiei Europene pentru Gestionarea Cooperării Operative la Frontierele Externe ale Statelor Membre ale Uniunii Europene  /* COM/2009/0255 final - CNS 2009/0073 */

	[pic] | COMISIA COMUNITĂŢILOR EUROPENE |Bruxelles, 4.6.2009COM(2009) 255 final2009/0073 (CNS)Propunere deDECIZIE A CONSILIULUIprivind încheierea Acordului dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii EuropenePropunere deDECIZIE A CONSILIULUIprivind semnarea, în numele Comunității, a Acordului dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii EuropeneEXPUNERE DE MOTIVE1. CONTEXTUL POLITIC ȘI JURIDICArticolul 21 alineatul (3) din Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene[1] prevede țările care contribuie la punerea în aplicare, asigurarea respectării și dezvoltarea acquis -ului Schengen, în vederea participării acestora la activitățile Agenției. În acordurile viitoare ce urmează a fi încheiate între Comunitatea Europeană și țările menționate vor fi prevăzute norme detaliate de participare.La 15 februarie 2007, Comunitatea Europeană, Republica Islanda și Regatul Norvegiei au încheiat un acord privind participarea acestor state la activitățile Agenției[2].La 26 octombrie 2004, Uniunea Europeană, Comunitatea Europeană și Confederația Elvețiană au semnat un acord privind participarea Confederației Elvețiene la punerea în aplicare, asigurarea respectării și dezvoltarea acquis -ului Schengen (denumit în continuare „Acordul Schengen”). La 1 martie 2008 a intrat în vigoare Acordul Schengen[3].Articolul 16 din Acordul Schengen prevede participarea Principatului Liechtenstein la acquis -ul Schengen pe baza unui protocol la Acordul Schengen, în care se stabilesc drepturile și obligațiile fiecărei părți contractante. Protocolul a fost semnat la 28 februarie 2008 și se prevede încheierea lui în 2009.Din motive de eficiență și pentru a se evita necesitatea desfășurării unor negocieri separate, Principatul Liechtenstein a luat parte, înainte de a se definitiva protocolul, la negocierile privind participarea sa la activitățile Agenției. Acordul privind modalitățile de participare la activitățile Agenției nu se aplică Principatului Liechtenstein, până la data intrării în vigoare a protocolului.În urma autorizării primite de Comisie în data de 11 martie 2008, au avut loc negocierile cu Elveția și Liechtenstein. Negocierile au fost finalizate la 19 ianuarie 2009, urmate de parafarea proiectului de acord.Statele membre au fost informate și consultate în cadrul Grupului de lucru pentru frontiere și al Grupului de lucru privind Asociația Europeană a Liberului Schimb (AELS) din Consiliu.Baza legală a acordului este articolul 62 alineatul (2) și articolul 66 coroborat cu articolul 300 alineatul (3) primul paragraf prima teză din Tratatul CE.Propunerile anexate constituie instrumentele juridice pentru semnarea și încheierea acordului. Consiliul va decide cu majoritate calificată. În conformitate cu articolul 300 alineatul (3) din Tratatul CE, Parlamentul European va trebui consultat în mod formal cu privire la încheierea acordului.2. REZULTATUL NEGOCIERILORComisia consideră că obiectivele stabilite de Consiliu în directivele de negociere au fost atinse și că proiectul de acord privind modalitățile de participare a Confederației Elvețiene și a Principatului Liechtenstein la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene este acceptabilă pentru Comunitate.Textul proiectului de acord, în forma sa finală, poate fi rezumat după cum urmează:Obiectiv și domeniu de aplicarePrezentul acord stabilește drepturi și obligații clare și fără echivoc, cu forță juridică, de natură să asigure participarea efectivă a Elveției și a Principatului Liechtenstein la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene.Acordul abordează următoarele aspecte: drepturile de vot limitate pentru reprezentanții Elveției și Principatului Liechtenstein în Consiliul de administrație al Agenției, contribuția financiară a Elveției și a Principatului Liechtenstein la bugetul Agenției, protecția și confidențialitatea datelor, statutul juridic al Agenției în Elveția și în Principatul Liechtenstein, răspunderea Agenției, recunoașterea de către Elveția și Principatul Liechtenstein a competenței Curții de Justiție a Comunităților în ceea ce privește Agenția, privilegiile și imunitățile Agenției și ale personalului acesteia, precum și posibilitatea de care beneficiază resortisanții Elveției și Principatului Liechtenstein de a fi angajați pe bază de contract de către directorul executiv al Agenției.Situațiile specifice ale Danemarcei, Regatului Unit și a Irlandei sunt descrise în preambul.DeclarațiiLa prezentul acord sunt anexate declarațiile comune privind:- drepturile de vot, precum și- aplicarea dispozițiilor în materie de răspundere civilă în legătură cu desfășurarea echipelor de intervenție rapidă la frontieră.3. CONCLUZIIÎn lumina rezultatelor menționate anterior, Comisia propune Consiliului:-  să decidă semnarea acordului în numele Comunității și să autorizeze președintele Consiliului să numească persoana (persoanele) împuternicită (împuternicite) corespunzător să semneze în numele Comunității;-  să aprobe, după consultarea Parlamentului European, Acordul dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene.-  Propunere deDECIZIE A CONSILIULUIprivind semnarea, în numele Comunității, a Acordului dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii EuropeneCONSILIUL UNIUNII EUROPENE,având în vedere Tratatul de instituire a Comunității Europene, în special articolul 62 alineatul (2) litera (a) și articolul 66, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Articolul 21 alineatul (3) din Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene[4] prevede țările care contribuie la punerea în aplicare, asigurarea respectării și dezvoltarea acquis -ului Schengen, în vederea participării acestora la activitățile Agenției. În acordurile viitoare ce urmează a fi încheiate între Comunitatea Europeană și țările menționate va fi prevăzut modalitățile de participare.(2) În urma autorizării acordate Comisiei în data de 11 martie 2008, au fost încheiate negocierile cu Confederația Elvețiană și cu Principatul Liechtenstein în legătură cu Acordul privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene.(3) Sub rezerva încheierii acordului la o dată ulterioară, ar trebui semnat acordul parafat la 19 ianuarie 2009 și ar trebui aprobate declarațiile comune.(4) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care nu este obligatorie pentru aceasta și nu i se aplică. Ținând seama de faptul că prezenta decizie se întemeiază pe acquis -ul Schengen în temeiul dispozițiilor titlului IV din partea a treia a Tratatului de instituire a Comunității Europene, Danemarca ar trebui, în conformitate cu articolul 5 din protocolul menționat, să decidă în termen de șase luni de la data adoptării prezentei decizii de către Consiliu, dacă îl transpune sau nu în dreptul său intern.(5) Prezenta decizie reprezintă o dezvoltare a dispozițiilor acquis -ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis -ului Schengen[5]. În consecință, Regatul Unit nu participă la adoptarea prezentei decizii și nu este obligat în temeiul acesteia și nici nu face obiectul aplicării sale.(6) Prezenta decizie reprezintă o dezvoltare a dispozițiilor acquis -ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis -ului Schengen[6]. Prin urmare, Irlanda nu participă la adoptarea prezentei decizii și nu este obligată în temeiul acesteia și nici nu face obiectul aplicării sale,DECIDE:Articolul 1Prin prezenta se aprobă, în numele Comunității, semnarea Acordului dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene, precum și a declarațiilor comune, sub rezerva încheierii acordului.La prezenta decizie se anexează textul acordului și textele declarațiilor comune.Articolul 2Președintele Consiliului este autorizat să desemneze persoana (persoanele) împuternicită(e) să semneze acordul în numele Comunității, sub rezerva încheierii acestuia.Adoptată la Bruxelles, […].Pentru ConsiliuPreședintele  2009/0073 (CNS)Propunere deDECIZIE A CONSILIULUIprivind încheierea, în numele Comunității, a Acordului dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii EuropeneCONSILIUL UNIUNII EUROPENE,având în vedere Tratatul de instituire a Comunității Europene, în special articolul 62 alineatul (2) litera (a) și articolul 66, coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European[7],întrucât:(1) Articolul 21 alineatul (3) din Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene[8] prevede țările care contribuie la punerea în aplicare, asigurarea respectării și dezvoltarea acquis -ului Schengen, în vederea participării acestora la activitățile Agenției. În acordurile viitoare ce urmează a fi încheiate între Comunitatea Europeană și țările menționate vor fi prevăzute modalitățile de participare;(2) În urma autorizării acordate Comisiei în data de 11 martie 2008, au fost încheiate negocierile cu Confederația Elvețiană și cu Principatul Liechtenstein în legătură cu Acordul privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene;(3) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care nu este obligatorie pentru aceasta și nu i se aplică. Ținând seama de faptul că prezenta decizie se întemeiază pe acquis -ul Schengen în temeiul dispozițiilor titlului IV din partea a treia a Tratatului de instituire a Comunității Europene, Danemarca ar trebui, în conformitate cu articolul 5 din protocolul menționat, să decidă în termen de șase luni de la data adoptării prezentei decizii de către Consiliu, dacă îl transpune sau nu în dreptul său intern;(4) Prezenta decizie reprezintă o dezvoltare a dispozițiilor acquis -ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis -ului Schengen[9]. În consecință, Regatul Unit nu participă la adoptarea prezentei decizii și nu este obligat în temeiul acesteia și nici nu face obiectul aplicării sale;(5) Prezenta decizie reprezintă o dezvoltare a dispozițiilor acquis -ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis -ului Schengen[10]. Prin urmare, Irlanda nu participă la adoptarea prezentei decizii și nu este obligată în temeiul acesteia și nici nu face obiectul aplicării sale;(6) Acordul ar trebui încheiat,DECIDE DUPĂ CUM URMEAZĂ:Articolul 1Se aprobă, în numele Comunității, semnarea Acordului dintre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene.Textul acordului se anexează prezentei decizii.Articolul 2Prin prezenta, Președintele Consiliului este autorizat să desemneze persoana împuternicită să depună actul de aprobare în numele Comunității, în conformitate cu dispozițiile articolului 9 alineatul (4) din acord, pentru a exprima consimțământul Comunității de a se angaja.Adoptată la Bruxelles, […].Pentru ConsiliuPreședinteleANEXĂACORDîntre Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii EuropeneCOMUNITATEA EUROPEANĂ,pe de o parte, șiCONFEDERAȚIA ELVEȚIANĂ, denumită în continuare „Elveția”, șiPRINCIPATUL LIECHTENSTEIN, denumit în continuare „Liechtenstein”,pe de altă parte,AVÂND ÎN VEDERE Acordul semnat la 26 octombrie 2004 între Uniunea Europeană, Comunitatea Europeană și Confederația Elvețiană privind participarea Confederației Elvețiene la punerea în aplicare, asigurarea respectării și dezvoltarea acquis -ului Schengen (denumit în continuare „Acordul Schengen”);AVÂND ÎN VEDERE Protocolul semnat la 28 februarie 2008 între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la aplicarea și dezvoltarea acquis -ului Schengen, denumit în continuare „protocolul”;AVÂND ÎN VEDERE Declarația comună a Uniunii Europene, a Comunității Europene, a Confederației Elvețiene și a Principatului Liechtenstein privind Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene, anexată la prezentul protocol;AVÂND ÎN VEDERE Acordul dintre Comunitatea Europeană și Republica Islanda și Regatul Norvegiei privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene[11];ÎNTRUCÂT:1.  Prin Regulamentul (CE) nr. 2007/2004[12] al Consiliului, denumit în continuare „regulamentul”, Comunitatea Europeană a instituit Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene, denumită în continuare „agenția”;2.  Regulamentul reprezintă o dezvoltare a acquis -ului Schengen, în sensul stabilit de acord și de protocol;3.  Prin regulament se confirmă că țările care participă la aplicarea și dezvoltarea acquis -ului Schengen ar trebui să ia parte cu drepturi depline la activitățile Agenției, însă cu drepturi de vot limitate;4.  Principatul Liechtenstein nu are frontiere externe care să facă obiectul aplicării Codului comunitar privind regimul de trecere a frontierelor de către persoane;5.  Acordul și protocolul nu abordează modalitățile de participare a Elveției și a Principatului Liechtenstein la activitățile noilor organisme înființate de Uniunea Europeană în contextul dezvoltării acquis -ului Schengen, astfel încât unele aspecte ale acestei participări la activitățile Agenției ar trebui prevăzute de acord adițional încheiat între părțile semnatare ale acordului și ale protocolului,CONVIN DUPĂ CUM URMEAZĂ:Articolul 1Consiliul de administrație(1) Elveția și Liechtenstein sunt reprezentate în Consiliul de administrație al Agenției, conform dispozițiilor articolului 21 alineatul (3) din regulament.(2) Elveția are drepturi de vot:(a) cu privire la decizii legate de activități specifice care vor fi desfășurate la frontierele sale externe. Propunerile de astfel de decizii necesită votul reprezentantului Elveției în Consiliul de administrație, acordat în favoarea adoptării acestora;(b) cu privire la decizii referitoare la activități specifice, în conformitate cu articolul 3 (operațiuni comune și proiecte pilot la frontierele externe), articolul 7 (gestionarea echipamentelor tehnice), articolul 8 (sprijin pentru statele membre în situații care necesită sporirea asistenței tehnice și operaționale la frontierele externe) și articolul 9 alineatul (1) prima teză (operațiuni comune de returnare) care se desfășoară cu resurse umane și/sau echipament pus la dispoziție de Elveția;(c) cu privire la decizii referitoare la analiza riscului (dezvoltarea unei analize comune integrate a riscului, a analizei de risc generale și specifice), care afectează direct Elveția, în conformitate cu articolul 4;(d) cu privire la decizii legate de activități de formare profesională, conform articolului 5, cu excepția stabilirii trunchiului comun al planului de învățământ.(3) Liechtenstein are drepturi de vot:(a) cu privire la decizii referitoare la activități specifice, în conformitate cu articolul 3 (operațiuni comune și proiecte pilot la frontierele externe), articolul 7 (gestionarea echipamentelor tehnice), articolul 8 (sprijin pentru statele membre în situații care necesită sporirea asistenței tehnice și operaționale la frontierele externe) și articolul 9 alineatul (1) prima teză (operațiuni comune de returnare) care se desfășoară cu resurse umane și/sau echipament pus la dispoziție de Liechtenstein;(b) cu privire la decizii referitoare la analiza riscului (dezvoltarea unei analize comune integrate a riscului, a analizei de risc generale și specifice), care afectează direct Liechtenstein, în conformitate cu articolul 4;(c) cu privire la decizii legate de activități de formare profesională, conform articolului 5, cu excepția stabilirii trunchiului comun al planului de învățământ.Articolul 2Contribuția financiarăElveția contribuie la bugetul Agenției în baza procentajului stabilit la articolul 11 alineatul (3) din acord.Liechtenstein contribuie la bugetul Agenției în temeiul articolului 3 din protocolul care prevede metoda de stabilire a contribuției care face obiectul articolului 11 alineatul (3) din acord.Articolul 3Protecția și confidențialitatea datelor(1) Atunci când Agenția trimite date cu caracter personal autorităților din Elveția și Liechtenstein, se aplică Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date[13].(2) Atunci când autoritățile din Elveția și Liechtenstein transmit Agenției astfel de date, se aplică Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date[14].(3) Elveția și Liechtenstein respectă normele privind confidențialitatea documentelor deținute de Agenție, astfel cum prevede Regulamentul intern al Consiliului de administrație.Articolul 4Statut juridicAgenția are personalitate juridică în temeiul dreptului intern al Elveției și Principatului Liechtenstein și beneficiază, în Elveția și în Liechtenstein, de cea mai extinsă capacitate juridică acordată persoanelor juridice în temeiul dreptului intern al celor două state. Aceasta poate, în special, să achiziționeze sau să înstrăineze bunuri mobile sau imobile și poate avea capacitate procesuală.Articolul 5RăspundereRăspunderea Agenției este reglementată de articolul 19 alineatele (1), (3) și (5) din regulament.Articolul 6Curtea de Justiție(1) Elveția și Liechtenstein recunosc competența Curții de Justiție a Comunităților Europene în raport cu Agenția, conform dispozițiilor articolului 19 alineatele (2) și (4) din regulament.(2) Diferendele privind răspunderea civilă se soluționează în conformitate cu articolul 10 litera (b) alineatul (4) din regulament, astfel cum a fost modificat de Regulamentul (CE) nr. 863/2007 al Parlamentului European și al Consiliului din 11 iulie 2007 de stabilire a unui mecanism de creare a echipelor de intervenție rapidă la frontieră și de modificare a Regulamentului (CE) nr. 2007/2004 al Consiliului în ceea ce privește acest mecanism și de reglementare a sarcinilor și a competențelor agenților invitați[15].Articolul 7Privilegii și imunități(1) Elveția și Liechtenstein aplică Agenției și personalului acesteia Protocolul privind privilegiile și imunitățile Comunităților Europene, prevăzut la anexa la prezentul acord.(2) Anexa la acest acord, inclusiv, în ceea ce privește Elveția, apendicele privind procedura de aplicare a Protocolului privind privilegiile și imunitățile, fac parte din prezentul acord.Articolul 8Personal(1) Elveția și Liechtenstein aplică normele referitoare la chestiuni de personal ale Agenției, adoptate în temeiul Protocolului privind privilegiile și imunitățile Comunităților Europene.(2) Prin derogare de la articolul 12 alineatul (2) litera (a) din regimul care se aplică celorlalți agenți ai Comunităților Europene, resortisanții Elveției și Principatului Liechtenstein care beneficiază de drepturi cetățenești depline pot fi angajați prin contract de către directorul executiv al agenției.(3) Cu toate acestea, resortisanții Elveției și Principatului Liechtenstein nu pot fi numiți în posturile de director executiv sau director executiv adjunct al Agenției.(4) Resortisanții Elveției și Principatului Liechtenstein nu pot fi aleși în funcția de președinte sau vicepreședinte al Consiliului de administrație.Articolul 9Intrare în vigoare(1) Secretarul General al Consiliului Uniunii Europene este depozitarul prezentului acord.(2) Comunitatea Europeană, Elveția și Liechtenstein aprobă prezentul acord în conformitate cu propriile proceduri.(3) Pentru a intra în vigoare, prezentul acord trebuie aprobat de Comunitatea Europeană și de cel puțin una dintre celelalte părți semnatare ale acordului.(4) Prezentul acord intră în vigoare pentru oricare dintre părțile semnatare ale acordului în prima zi din prima lună următoare depunerii instrumentului de aprobare la depozitar.(5) În ceea ce privește Liechtenstein, prezentul acord se aplică de la data la care intră în vigoare protocolul.Articolul 10Valabilitatea și încetarea acordului(1) Prezentul acord se încheie pe o durată nedeterminată.(2) Valabilitatea prezentului acord încetează în termen de șase luni de la data la care acordul este denunțat de către Elveția sau în urma unei decizii a Consiliului Uniunii Europene sau încetează în urma punerii în aplicare a procedurilor descrise la articolul 7 alineatul (4) și la articolul 10 sau articolul 17 din acord.(3) Valabilitatea prezentului acord încetează în termen de șase luni de la data la care protocolul este denunțat de către Liechtenstein sau în urma unei decizii a Consiliului Uniunii Europene sau încetează în urma punerii în aplicare a procedurilor prevăzute la articolul 3, articolul 5 alineatul (4), articolul 11 alineatul (1) sau articolul 11 alineatul (3) din protocol.Prezentul acord, precum și declarațiile comune anexate acestuia se redactează într-un exemplar unic, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, textele în fiecare limbă fiind egal autentice.Adoptată la Bruxelles, […].Pentru Comunitatea EuropeanăPentru Confederația ElvețianăPentru Principatul LiechtensteinANEXĂ(Articolul 7)Protocol privind privilegiile și imunitățile Comunităților EuropeneÎNALTELE PĂRȚI CONTRACTANTE,ÎNTRUCÂT, în conformitate cu dispozițiile articolului 28 din Tratatul de instituire a unui Consiliu unic și a unei Comisii unice ale Comunităților Europene, aceste Comunități și Banca Europeană de Investiții beneficiază pe teritoriul statelor membre de privilegiile și imunitățile necesare pentru îndeplinirea misiunii lor,AU CONVENIT asupra următoarelor dispoziții, anexate prezentului tratat:CAPITOLUL IPATRIMONIU, FONDURI, ACTIVE ȘI OPERAȚIUNI ALE COMUNITĂȚILOR EUROPENEArticolul 1Spațiile și clădirile Comunității sunt inviolabile. Acestea sunt exceptate de la percheziție, rechiziție, confiscare sau expropriere. Patrimoniul și activele Comunității nu pot face obiectul nici unei măsuri administrative sau judiciare de constrângere fără autorizație din partea Curții de Justiție.Articolul 2Arhivele Comunităților sunt inviolabile.Articolul 3Comunitățile, activele, veniturile și alte propriettăți ale acestora sunt scutite de orice taxe directe. Guvernele statelor membre iau, ori de câte ori este posibil, măsuri corespunzătoare în vederea restituirii sau rambursării sumei reprezentând impozitele indirecte și taxele pe vânzări incluse în prețul bunurilor mobile și imobile atunci când Comunitățile fac achiziții semnificative pentru a fi utilizate în scopuri oficiale, al căror preț include taxe de această natură. Totuși, aplicarea acestor măsuri nu trebuie să aibă drept efect denaturarea concurenței în cadrul Comunității.Nu se acordă nicio scutire cu privire la taxele și impozitele a căror valoare reprezintă numai taxe legate de utilizarea serviciilor de utilitate publică.Articolul 4Comunitățile sunt scutite de orice taxe vamale, interdicții și restricții la importul și exportul articolelor care vor fi utilizate în scopuri oficiale; articolele astfel importate nu vor fi cedate cu titlu oneros sau gratuit pe teritoriul țării în care au fost importate, cu excepția cazului în care aceste operațiuni se desfășoară în condițiile aprobate de guvernul acelei țări.De asemenea, Comunitățile sunt scutite de orice taxe vamale, interdicții și restricții la importul și exportul publicațiilor lor.Articolul 5Comunitatea Europeană a Cărbunelui și Oțelului poate deține devize de orice tip și poate avea conturi în orice monedă.CAPITOLUL IICOMUNICĂRI ȘI PERMISE DE LIBERĂ CIRCULAȚIEArticolul 6Pentru comunicările oficiale și transmiterea tuturor documentelor aferente, instituțiile Comunităților beneficiază, pe teritoriul fiecărui stat membru, de regimul acordat de către statul respectiv misiunilor diplomatice.Corespondența oficială, precum și celelalte comunicări oficiale ale instituțiilor Comunităților nu pot fi cenzurate.Articolul 7(1) Președinții instituțiilor Comunităților Europene pot emite pentru membrii și agenții acestor instituții, în forma stabilită de Consiliu, permise de liberă circulație, recunoscute drept documente valabile de deplasare de către autoritățile statelor membre. Aceste permise de liberă circulație se eliberează funcționarilor și altor agenți, în condițiile prevăzute de Statutul funcționarilor și de Regimul aplicabil celorlalți agenți ai Comunităților. Comisia poate încheia acorduri în vederea recunoașterii acestor permise de liberă circulație drept documente valabile de deplasare pe teritoriile țărilor terțe.(2) Cu toate acestea, dispozițiile articolului 6 din Protocolul privind privilegiile și imunitățile Comunității Europene a Cărbunelui și Oțelului continuă să se aplice membrilor și agenților instituțiilor, care, la intrarea în vigoare a prezentului tratat, dețin permisul de liberă circulație prevăzut la articolul menționat anterior, până la aplicarea dispozițiilor alineatului (1) din acest articol.CAPITOLUL IIIMEMBRII PARLAMENTULUI EUROPEANArticolul 8Nu se impun niciun fel de restricții administrative sau de altă natură în ceea ce privește libera circulație a membrilor Parlamentului European care se deplasează către sau de la locul de desfășurare a reuniunii Parlamentului European. Membrii Parlamentului European beneficiază, în privința formalităților vamale și a controlului valutar:(a) din partea propriului guvern, de aceleași facilități cu cele acordate înalților funcționari care se deplasează în străinătate în cadrul unor misiuni oficiale temporare;(b) din partea guvernelor celorlalte state membre, de aceleași facilități cu cele acordate reprezentanților guvernelor străine aflați în misiuni oficiale temporare.Articolul 9Membrii Parlamentului European nu pot fi supuși nici unei forme de anchetă, detenție sau procedură judiciară ca urmare a opiniilor sau voturilor exprimate în exercitarea funcțiilor lor.Articolul 10Pe durata sesiunilor Parlamentului European, membrii acestuia beneficiază:(a) pe teritoriul național, de imunitățile acordate membrilor parlamentului din propria țară;(b) pe teritoriul oricărui alt stat membru, de imunitate față de orice măsură de detenție sau procedură judiciară.Imunitatea se aplică membrilor parlamentului, în aceleași condiții, pe perioada deplasării acestora către sau de la locul de desfășurare a reuniunii Parlamentului European.Imunitatea nu poate fi invocată în cazul în care un membru al parlamentului este prins în flagrant delict și nici nu poate împiedica Parlamentul European de a ridica imunitatea unuia dintre membri.CAPITOLUL IVREPREZENTANȚII STATELOR MEMBRE CARE PARTICIPĂ LA LUCRĂRILE INSTITUȚIILOR COMUNITĂȚILOR EUROPENEArticolul 11Reprezentanții statelor membre care participă la lucrările instituțiilor Comunităților, consilierii acestora și experții tehnici beneficiază, pe durata exercitării funcțiilor lor și a deplasării către și de la locul de desfășurare a reuniunii, de privilegiile, imunitățile sau facilitățile obișnuite.Prezentul articol se aplică, de asemenea, membrilor organelor consultative ale Comunităților.CAPITOLUL VFUNCȚIONARII ȘI CEILALȚI AGENȚI AI COMUNITĂȚILOR EUROPENEArticolul 12Pe teritoriul fiecărui stat membru și indiferent de cetățenia lor, funcționarii și alți agenți ai Comunităților:(a) au imunitate față de procedurile judiciare în legătură cu acțiunile îndeplinite în temeiul funcției pe care o dețin, inclusiv în legătură cu declarațiile orale sau scrise ale acestora, sub rezerva dispozițiilor tratatelor cu privire la normele privind răspunderea funcționarilor și a altor agenți față de Comunități, pe de o parte, și la competența Curții de Justiție de a se pronunța în litigiile dintre Comunități și funcționarii sau agenții acestora, pe de altă parte. Aceștia beneficiază de imunitate inclusiv după încetarea funcțiilor lor;(b) nu sunt supuși, nici ei și nici soții/soțiile sau membrii de familie aflați în întreținerea lor, dispozițiilor referitoare la restricții în materie de imigrație sau formalităților de înregistrare a cetățenilor străini;(c) beneficiază, în ceea ce privește reglementările monetare sau de schimb, de facilitățile acordate în mod obișnuit funcționarilor din organizațiile internaționale;(d) beneficiază de dreptul de a importa, fără taxe vamale, mobilierul și bunurile personale cu ocazia numirii în funcție în țara respectivă, precum și de dreptul de a-și reexporta, fără taxe vamale, mobilierul și bunurile personale la încheierea misiunii în țara în care au îndeplinit această misiune, în ambele cazuri sub rezerva condițiilor pe care guvernele din țara în care își exercită acest drept le consideră necesare;(e) beneficiază de dreptul de a importa, fără taxe vamale, automobilele personale, achiziționate fie în țara unde au avut ultima reședință, fie în țara ai căror resortisanți sunt, în condițiile pieței interne din țara de destinație și de a le reexporta, fără taxe vamale, sub rezerva, în ambele cazuri, a condițiilor considerate ca fiind necesare de guvernele țărilor respective.Articolul 13Funcționarii și alți agenți ai Comunităților sunt supuși, în beneficiul Comunităților, impozitului pe salariu, indemnizații și retribuții, în condițiile și cu respectarea procedurii stabilite de Consiliu, care hotărăște la propunerea Comisiei.Funcționarii și agenții Comunităților sunt scutiți de impozite naționale pe salariul, indemnizațiile și retribuțiile plătite de Comunități.Articolul 14În vederea aplicării impozitelor pe venituri, pe proprietate și pe moștenire conform drepturilor de succesiune, precum și a convențiilor privind evitarea dublei impuneri încheiate între statele membre ale Comunităților, funcționarii și agenții Comunităților care, din motive exclusiv legate de exercitarea funcțiilor îndeplinite în serviciul Comunităților, își stabilesc reședința pe teritoriul unui alt stat membru decât statul în care au avut domiciliul fiscal la data intrării în serviciul Comunităților, sunt considerați atât în statul de reședință, cât și în cel de domiciliu fiscal, ca și cum și-ar fi păstrat domiciliul în țara lor de origine, dacă aceasta din urmă este stat membru al Comunităților. Această dispoziție se aplică, de asemenea, soțului/soției, în măsura în care acesta/aceasta nu desfășoară activități remunerate proprii, precum și copiilor aflați în întreținerea și în grija persoanelor menționate la prezentul articol.Bunurile mobile care aparțin persoanelor prevăzute la paragraful anterior și care se află pe teritoriul statului de ședere sunt scutite de impozit pe moștenire în respectivul stat; pentru stabilirea acestui impozit, se consideră că bunurile mobile se află în statul de domiciliu fiscal, sub rezerva drepturilor statelor terțe și aplicării eventuale a dispozițiilor și convențiilor internaționale referitoare la dubla impunere.Domiciliile dobândite numai în scopul exercitării de funcții în serviciul altor organizații internaționale nu sunt avute în vedere în aplicarea dispozițiilor prezentului articol.Articolul 15Consiliul, hotărând în unanimitate la propunerea Comisiei, stabilește sistemul prestațiilor de asigurări sociale aplicabile funcționarilor și altor agenți ai Comunităților.Articolul 16Consiliul, hotărând la propunerea Comisiei și după consultarea celorlalte instituții interesate, stabilește categoriile de funcționari și alți agenți ai Comunităților cărora li se aplică, în totalitate sau în parte, dispozițiile articolului 12, ale articolului 13 paragraful al doilea și ale articolului 14.Numele, nivelurile de încadrare și adresele funcționarilor și ale altor agenți care fac parte din aceste categorii sunt comunicate periodic guvernelor statelor membre.CAPITOLUL VIPRIVILEGIILE ȘI IMUNITĂȚILE MISIUNILOR ȚĂRILOR TERȚE ACREDITATE PE LÂNGĂ COMUNITĂȚILE EUROPENEArticolul 17Statul membru pe teritoriul căruia se află sediul Comunităților acordă misiunilor țărilor terțe acreditate pe lângă Comunități, imunitățile diplomatice obișnuite.CAPITOLUL VIIDISPOZIȚII GENERALEArticolul 18Privilegiile, imunitățile și facilitățile sunt acordate funcționarilor și altor agenți ai Comunităților exclusiv în interesul Comunităților.Fiecare instituție a Comunităților are libertatea de a ridica imunitatea acordată unui funcționar sau alt agent în toate cazurile în care instituția consideră că ridicarea acestei imunității nu contravine intereselor Comunităților.Articolul 19În aplicarea prezentului protocol, instituțiile Comunităților cooperează cu autoritățile responsabile ale statelor membre interesate.Articolul 20Articolele 12 -15 și articolul 18 se aplică membrilor Comisiei.Articolul 21Articolele 12 - 15 și articolul 18 se aplică judecătorilor, avocaților generali, grefierului și raportorilor adjuncți ai Curții de Justiție, precum și membrilor și grefierului Tribunalului de Primă Instanță, fără a aduce atingere dispozițiilor articolului 3 din Protocolul privind Statutul Curții de Justiție referitoare la imunitatea față de procedurile judiciare a judecătorilor și avocaților generali.Articolul 22Prezentul protocol se aplică, de asemenea, Băncii Europene de Investiții, membrilor organelor acesteia, personalului Băncii și reprezentanților statelor membre care participă la lucrările acesteia, fără a aduce atingere dispozițiilor protocolului privind statutul Băncii Europene de Investiții.De asemenea, Banca Europeană de Investiții este scutită de orice formă de impunere fiscală și de altă natură cu ocazia majorării capitalului Băncii, precum și de diferitele formalități pe care le comportă aceste operațiuni în statul în care Banca are sediul. De asemenea, dizolvarea sau lichidarea Băncii nu vor atrage după sine niciun fel de impunere. În fine, activitățile Băncii și ale organelor acesteia, desfășurate în conformitate cu statutul acesteia, nu vor fi supuse impozitelor pe cifra de afaceri.Articolul 23Prezentul protocol se aplică, de asemenea, Băncii Centrale Europene, membrilor organelor și personalului acesteia, fără a aduce atingere dispozițiilor Protocolului privind Statutul Sistemului European al Băncilor Centrale și al Băncii Centrale Europene.În plus, Banca Centrală Europeană este exonerată de orice formă de impunere fiscală sau de altă natură cu ocazia majorării capitalului Băncii, precum și dediferitele formalități pe care le comportă aceste operațiuni în statul în care Banca are sediul. Activitățile desfășurate de Bancă și de organele sale, desfășurate în conformitate cu Statutul Sistemului European al Băncilor Centrale și al Băncii Centrale Europene, nu sunt supuse niciunui impozit pe cifra de afaceri.Dispozițiile menționate anterior se aplică, de asemenea, Institutului Monetar European. Dizolvarea sau lichidarea acestuia nu atrage după sine niciun fel de impunere.Apendice la ANEXĂNorme de aplicare, în Elveția, a Protocolului privind privilegiile și imunitățile1. Extinderea aplicării la ElvețiaTrimiterile din Protocolul privind privilegiile și imunitățile Comunităților Europene (denumit în continuare „protocolul”) la „statele membre” trebuie înțelese ca fiind aplicabile, de asemenea, în cazul Elveției, cu excepția cazului în care se prevede altfel în dispozițiile următoare.2. Scutirea Agenției de impozitarea indirectă (inclusiv TVA)Bunurile și serviciile exportate din Elveția nu fac obiectul taxei elvețiene pe valoarea adăugată (TVA). În cazul bunurilor și serviciilor furnizate Agenției în Elveția pentru uzul său oficial, scutirea de TVA se efectuează, în conformitate cu articolul 3 paragraful al doilea din protocol, prin rambursare. Se acordă scutirea de TVA în cazul în care prețul efectiv de cumpărare al bunurilor și serviciilor menționate în factură sau în documentul echivalent se ridică la cel puțin 100 franci elvețieni (inclusiv taxele).Rambursarea TVA se acordă pe baza prezentării formularelor elvețiene prevăzute în acest sens la Administrația federală a contribuțiilor, diviziunea principală TVA. Solicitările de rambursare se procesează, de regulă, în termen de trei luni de la data depunerii acestora, însoțite de documentele justificative necesare.3. Norme de aplicare a dispozițiilor privind personalul AgențieiÎn ceea ce privește articolul 13 al doilea alineat din protocol, Elveția scutește, în conformitate cu principiile dreptului său intern, funcționarii și ceilalți agenți ai Agenției, în sensul articolului 2 din Regulamentul (Euratom, CECO, CEE) nr. 549/69 al Consiliului din 25 martie 1969 (JO L 74, 27.3.1969, p. 1) de impozitele federale, cantonale și comunale pe salariile, indemnizațiile și retribuțiile plătite de Comunitate și supuse unui impozit intern în beneficiul acesteia.În aplicarea articolului 14 din protocol, Elveția nu este considerată stat membru în sensul punctului 1 de mai sus.Funcționarii și ceilalți agenți ai Agenției, precum și membrii familiilor acestora care sunt afiliați la sistemul de asigurări sociale aplicabil funcționarilor și celorlalți agenți ai Comunității nu fac obiectul niciunei obligații de a fi membri ai sistemului elvețian de asigurări sociale.Curtea de Justiție a Comunităților Europene are competența exclusivă în orice chestiuni care privesc relațiile dintre Agenție sau Comisie și personalul acesteia în ceea ce privește aplicarea Regulamentului (CECO/CEE/Euratom) nr. 259/68 al Consiliului din 29 februarie 1968 (JO L 56, 4.3.1968, p. 1) și a celorlalte dispoziții din dreptul comunitar de stabilire a condițiilor de muncă.DECLARAțIE COMUNă A COMUNITățII EUROPENE, PE DE O PARTE, șI CONFEDERAțIA ELVEțIANă șI PRINCIPATUL LIECHTENSTEIN, PE DE ALTă PARTE, PRIVIND MODALITățILE DE PARTICIPARE A CONFEDERAțIEI ELVEțIENE șI A PRINCIPATULUI LIECHTENSTEIN LA ACTIVITățILE AGENțIEI EUROPENE PENTRU GESTIONAREA COOPERăRII OPERATIVE LA FRONTIERELE EXTERNE ALE STATELOR MEMBRE ALE UNIUNII EUROPENEComunitatea Europeană,Guvernul Confederației ElvețieneșiGuvernul Principatului Liechtenstein,După încheierea Acordului privind modalitățile de participare a Confederației Elvețiene și a Principatului Liechtenstein la activitățile Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, în conformitate cu articolul 21 alineatul (3) din Regulamentul (CE) nr. 2007/2004 al Consiliului,Prezintă următoarea declarație comună:Drepturile de vot prevăzute în acord se justifică prin relațiile speciale cu Elveția și cu Liechtenstein, care decurg din asocierea acestor state la punerea în aplicare, asigurarea respectării și dezvoltarea acquis -ului Schengen.Drepturile de vot menționate sunt cu titlu de excepție, acordate în temeiul specificității relațiilor de cooperare în cadrul Schengen și poziției speciale de care beneficiază Elveția și Liechtenstein.Prin urmare, acestea nu pot fi considerate drept un precedent de natură juridică sau politică pentru orice alt domeniu de cooperare între părțile semnatare ale acordului sau pentru participarea unor țări terțe la alte agenții ale Uniunii.Aceste drepturi de vot nu pot fi exercitate în niciun caz în legătură cu deciziile cu caracter de reglementare sau de natură juridică.DECLARAțIE COMUNă A PăRțILOR CONTRACTANTE PRIVIND APLICAREA DISPOZIțIILOR REFERITOARE LA RăSPUNDEREA CIVILăÎn cazul în care, în cadrul Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene are loc desfășurarea unei echipe de intervenție rapidă la frontieră, se aplică, în materie de răspundere civilă, articolul 10 alineatul (4) din Regulamentul (CE) nr. 863/2007 al Parlamentului European și al Consiliului din 11 iulie 2007 de stabilire a unui mecanism de creare a echipelor de intervenție rapidă la frontieră, care modifică Regulamentul (CE) nr. 2007/2004 al Consiliului în ceea ce privește acest mecanism și de reglementare a sarcinilor și competențelor agenților invitați.[1] JO L 349, 25.11.2004, p. 1.[2] JO L 188, 20.7.2007, p. 15.[3] JO L 53, 27.2.2008, p. 52.[4] JO L 349, 25.11.2004, p. 1.[5] JO L 131, 1.6.2000, p. 43.[6] JO L 64, 7.3.2002, p. 20.[7] JO C…[8] JO L 349, 25.11.2004, p. 1.[9] JO L 131, 1.6.2000, p. 43.[10] JO L 64, 7.3.2002, p. 20.[11] JO L 188, 20.7.2007, p. 19.[12] JO L 349, 25.11.2004, p. 1.[13] JO L 281, 23.11.1995, p. 31.[14] JO L 8, 12.1.2001, p. 1.[15] JO L 199, 31.7.2007, p. 30.